Сёлета ж, наша грамадская арганізацыя, напружана прайшоўшы перарэгістрацыю, не паспела перарэгістраваць сімволіку. Мы звярнуліся ў абласное ўпраўленне юстыцыі з лістом, каб супольна з імі выдаць невялічкую кніжачку аб зарэгістраваных на Гродзеншчыне арганізацыях. І на гэтым фірмовым бланку якраз і быў наш лагатып з элементамі герба Гродна, але толькі з элементамі, а не з самім гербам. У адказ на нашу прапанову мы і атрымалі папярэджанне.